
ПОСТОЯННА КОМИСИЯ ПО ОПАЗВАНЕ НА ОКОЛНАТА СРЕДА, ЗЕМЕДЕЛИЕ И ХРАНИ 


ПРОТОКОЛ
№38

Днес, 21.06.2023 г. от 16:00 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по опазване на околната среда, земеделие и храни (ПКООСЗХ).
На заседанието на комисията присъстваха: Бойчо Георгиев – зам.-председател и членове: Иван Иванов, Георги Спасов, Юлиян Георгиев, Стоян Грозев и Калояна Живкова.
Отсъстваха: д-р Георги Митев – председател.
От общинска администрация присъстваха: Живко Димитров – директор на дирекция „Управление на общинската собственост“, Златина Георгиева – директор на дирекция „Правно-нормативно обслужване“, Виолета Лазова – началник на отдел „Икономика и бизнес развитие“.
Заседанието откри и ръководи зам.-председателят на ПКООСЗХ – Бойчо Георгиев, като с 6 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-14183 Докладна записка от Красимир Стойчев – зам.-кмет „Финанси, бюджет и икономика“, относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022 година и отчети за изпълнението на бизнес програмите им за 2022 година

2. ОбС 08-00-14191 Докладна записка от Весна Балтина – за кмет на Община Бургас, съгласно Заповед №1862/13.06.2023 г., относно: Учредяване на срочно, възмездно право на ползване на „Асарел – Инвестмънт“ ЕАД – София, върху части от общински поземлен имот в землището на с. Извор, за извършване на дейности, свързани с търсене и проучване на подземни богатства

3. ОбС 08-00-14217 Докладна записка от Димитър Николов – кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба
---------------------------------------------------------------------------------------




Точка 1

ОбС 08-00-14183 
Докладна записка от Красимир Стойчев – зам.-кмет „Финанси, бюджет и икономика“, относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022 година и отчети за изпълнението на бизнес програмите им за 2022 година
След като се запознаха с докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни приеха следното
СТАНОВИЩЕ:
Подкрепя проекта за решение.
---------------------------------------------------------------------------------------

Точка 2

ОбС 08-00-14191 
Докладна записка от Весна Балтина – за кмет на Община Бургас, съгласно Заповед №1862/13.06.2023 г., относно: Учредяване на срочно, възмездно право на ползване на „Асарел – Инвестмънт“ ЕАД – София, върху части от общински поземлен имот в землището на с. Извор, за извършване на дейности, свързани с търсене и проучване на подземни богатства

Живко Димитров – директор на дирекция „Управление на общинската собственост“ представи докладната записка, като обясни, че процедурата е в резултат на сключен договор между Дружеството и Министерството на енергетиката за извършване на проучване за налични метални полезни изкопаеми. Той уточни, че подземните богатства, по смисъла на действащото законодателство, са изключителна държавна собственост и техният добив е предмет на дълга и сложна процедура. Димитров обясни, че „Асарел – Инвестмънт“ ЕАД е представил изискуемата от Закона за горите банкова гаранция за изпълнение на проекта, обезпечаваща евентуални нарушения.
Георги Спасов попита дали Община Бургас може да налага глоби при установени нарушения върху проучвателните площи, след извършените проучвания.
Димитров отговори, че дейностите са подробно разписани в Разрешението от Министерството, като след приключване на проучванията, засегнатите площи се възстановяват, съгласно начина на трайно ползване на имота. Той допълни, че е внесена банкова гаранция, която Общината може да усвои в случай на нарушение.
След приключване на разискванията по докладната записка и в резултат на явно гласуване, с 4 гл. "за", 0 гл. "против" и 2 гл. "въздържали се", членовете на Постоянната комисия по опазване на околната среда, земеделие и храни приеха следното

СТАНОВИЩЕ:

Подкрепя проекта за решение.

---------------------------------------------------------------------------------------

Точка 3

ОбС 08-00-14217 
Докладна записка от Димитър Николов – кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба

[bookmark: _GoBack]Златина Георгиева – директор на дирекция „Правно-нормативно обслужване“ информира членовете на Комисията за предприетите действия от общинска администрация през изминалите 16 години. Тя подчерта, че вече са изяснени квотите на собственост на всички участници в спора – четири частни  юридическите лица и Община Бургас. Тя припомни, че многократно е обсъждано в общинския съвет възможността за спогодба и в момента има постъпили молби от останалите съсобственици в имота, които заявяват готовност за споразумение. Георгиева посочи, че вещи лица, назначени от съда, са изработили  комплексна съдебно-техническа експертиза и предлагат шест варианта за делба, и постигане на споразумение.
Стоян Грозев изрази мнение, че трябва сега да бъдат предприети действия за оползотворяване на този имот, отколкото да продължат съдебните дела с неясен изход и времетраене. 
Членовете на Комисията единодушно се съгласиха, че Приложение № 1, вариант 1 на комплексната съдебно-техническа експертиза е най-предпочитания за делба на имота.
След приключване на разискванията по докладната записка и в резултат на явно гласуване, с 5 гл. "за", 0 гл. "против" и 1 гл. "въздържал се", членовете на Постоянната комисия по опазване на околната среда, земеделие и храни приеха следното

СТАНОВИЩЕ:

Подкрепя проекта за решение, като избира вариант за делба, предложен от вещите лица по Приложение № 1, вариант 1 на комплексната съдебно-техническа експертиза, при определената от вещите лица стойност на имота и определя параметрите за изработване на спогодба.

	---------------------------------------------------------------------------------------




ЗАМ.-ПРЕДСЕДАТЕЛ: ………………………
								    	         (Бойчо Георгиев)


ПРОТОКОЛИСТ: ……………………….
		       (Жени Господинова)

